Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: végrehajtásáról szóló 47/2001. (XII. 29.) OM rendelet
Paragraph Index: 1201

1. § A szomszédos államokban élõ magyarokról szóló 2001. évi LXII. törvény (a továbbiakban: Szátv.) oktatást érintõ rendelkezéseinek végrehajtásáról szóló 47/2001. (XII. 29.) OM rendelet (a továbbiakban: Rendelet) 1. §-ának (3) bekezdése helyébe a következõ rendelkezés lép: „(3) A (2) bekezdésben foglaltaktól eltérõen a határon túli magyar hallgató államilag finanszírozott képzésben nemzetközi szerzõdés vagy kétoldalú megállapodás alapján vehet részt. Külön megállapodás alapján a határon túli hallgató államilag finanszírozott hitéleti képzésben vehet részt. Államilag finanszírozott képzésben vesznek részt továbbá azok a korábban „A/3” kategóriába sorolt határon túli magyar hallgatók a képesítési követelményekben meghatározott idõtartam lejártáig, akik tanulmányaikat 1997 szeptembere elõtt kezdték meg, vagy akik felsõfokú tanulmányaikat a 2000—2001-es tanévet megelõzõen kezdték meg, és nem kötöttek ösztöndíjszerzõdést.”

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes